Hulpsentrum - Hoër Landbouskool Oakdale
Die Oakdale-hulpsentrum bied na-uurse onderrigleiding in Wiskunde en Fisiese Wetenskap en lewer ŉ waardevolle bydrae tot die akademiese ondersteuning van die Oakdalers. Leerders word die geleentheid gebied om, afgesien van ŉ besige sportprogram, tyd in te ruim om ekstra onderrig in beide vakke te ontvang.
Ekstra Wiskunde- en Fisiese Wetenskapklasse word Maandag- tot Donderdagmiddae en -aande in groepsverband op Oakdale aangebied. Daar is een les per week.
Hierdie klasse word aangebied vir leerders wat werklik met Wiskunde en/of Fisiese Wetenskap sukkel en/of graag hul punte wil verbeter.
Die hulpsentrum word deur mev. Loura Klinck bestuur. Kontak mev. Klinck by 082 636 9682 na 20:00 saans of stuur ŉ e-pos aan haar na loura.klinck@gmail.com indien u belangstel en om u kind in te skryf of meer inligting verlang.
Leerders ontvang onderrig in Wiskunde by mevv. Loura Klinck (graad 8), Marize Erasmus (graad 8 tot 10), Hannalie Erasmus (graad 10 tot 12) en in Fisiese Wetenskap by mev. Mariëtte van Vuuren (graad 10 tot 12).